CELEX: 62019TN0027
Language: mt
Date: 2019-01-15 00:00:00
Title: Kawża T-27/19: Rikors ippreżentat fil-15 ta’ Jannar 2019 – Pilatus Bank u Pilatus Holding vs BĊE

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/47
            
         
      Rikors ippreżentat fil-15 ta’ Jannar 2019 – Pilatus Bank u Pilatus Holding vs BĊE
      (Kawża T-27/19)
      (2019/C 72/60)
      Lingwa tal-kawża: l-Ingliż
      
         Partijiet
      
      
         Rikorrenti: Pilatus Bank (Ta’ Xbiex, Malta) u Pilatus Holding ltd. (Ta’ Xbiex) (rappreżentanti: O. Behrends, L. Feddern u M. Kirchner, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BĊE li tirtira l-liċenzja bankarja ta’ Pilatus Bank, tat-2 ta’ Novembru 2018 u mibgħuta lil Pilatus Bank plc fil-5 ta’ Novembru 2018;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw ħdax-il motiv.
      
                  1.
               
               
                  L-ewwel motiv ibbażat fuq il-fatt li l-BĊE ma assumiex ir-responsabbiltajiet imposti fuqu bis-saħħa tal-Artikolu 14(5) tar-Regolament MSU (1).
               
            
                  2.
               
               
                  It-tieni motiv ibbażat fuq il-fatt li l-BĊE qies b’mod żbaljat li l-irtirar tal-liċenzja kienet legalment fondata.
               
            
                  3.
               
               
                  It-tielet motiv ibbażat fuq il-fatt li l-BĊE ma ħax inkunsiderazzjoni b’mod xieraq in-natura diskrezzjonali tad-deċiżjoni.
               
            
                  4.
               
               
                  Ir-raba’ motiv ibbażat fuq il-fatt li l-BĊE ma evalwax il-punti ta’ fatt rilevanti u naqas milli jagħmel dan b’imparzjalità u b’oġġettività.
               
            
                  5.
               
               
                  Il-ħames motiv ibbażat fuq il-fatt li l-BĊE kiser il-prinċipju ta’ proporzjonalità.
               
            
                  6.
               
               
                  Is-sitt motiv ibbażat fuq il-fatt li l-BĊE kiser il-prinċipju ta’ nemo auditur.
               
            
                  7.
               
               
                  Is-seba’ motiv ibbażat fuq il-fatt li l-BĊE wettaq żball ta’ liġi fil-kunsiderazzjonijiet tiegħu dwar il-preżunzjoni ta’ innoċenza.
               
            
                  8.
               
               
                  It-tmien motiv ibbażat fuq il-fatt li l-BĊE kiser il-prinċipju ta’ ugwaljanza fit-trattament u aġixxa b’mod diskriminatorju.
               
            
                  9.
               
               
                  Id-disa’ motiv ibbażat fuq il-fatt li l-BĊE kiser l-Artikolu 19 u l-premessa 75 tar-Regolament MSU u wettaq użu ħażin ta’ poter.
               
            
                  10.
               
               
                  L-għaxar motiv ibbażat fuq il-fatt li l-BĊE kiser id-drittijiet tad-difiża tar-rikorrenti kif ukoll id-dritt għal smigħ tagħhom.
               
            
                  11.
               
               
                  Il-ħdax-il motiv ibbażat fuq il-fatt li l-BĊE naqas milli jipprovdi deċiżjoni motivata b’mod adegwat.
               
            
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).